Die pragtige woorde en musiek op hierdie 12 opnames behoort 'n inspirasie te wees vir almal wat daarna luister. Klaus Netzie van Kaapstad, wat die verwerkings en die plateregie waargeneem het, het daarin geslaag om die allerbeste klank uit die skitterende Ster Sangers te kry. Trouens, almal wat betrokke was by die opname van hierdie plaat, verdien 'n pluimpie.
Elke Suid-Afrikaner is daarop trots dat daar op hierdie oomblik honderde van sy landgenote op ons grense is om die land vir almal veilig te hou.
Hierdie plaat is vir hulle daar ver, maar ook vir Die wat angstig by die huis wag op hulle veilige terugkoms.